Ρύθμιση οφειλών μέσω Κώδικα Δεοντολογίας
Aίτηση για ρύθμιση οφειλών βάση της Διαδικασίας Επίλυσης Καθυστερήσεων (ΔΕΚ) του Κώδικα Δεοντολογίας δανειοληπτών.
Με τον Κώδικα Δεοντολογίας οι οφειλέτες μπορούν να ρυθμίσουν τις οφειλές τους απευθείας (διμερώς) με τους ιδιώτες θεσμικούς πιστωτές. Θα πρέπει να υποβληθεί διακριτή αίτηση ανά χαρτοφυλάκιο εκάστοτε χρηματοδοτικού φορέα.
Ο αιτών καλείται να καταχωρήσει τα διαπιστευτήρια (Όνομα χρήστη, Κωδικός) που χρησιμοποιεί για την είσοδό του στο TAXISnet.
Δημιουργία Αίτησης χωρίς σχετική ειδοποίηση του Χρηματοπιστωτικού ιδρύματος.
Δημιουργία Αίτησης έπειτα από σχετική ειδοποίηση του Χρηματοπιστωτικού ιδρύματος Σε περίπτωση δημιουργίας αίτησης μετά από ειδοποίηση από το Χρηματοπιστωτικό Ίδρυμα, η αίτηση θα πρέπει να έχει υποβληθεί οριστικά εντός 15 εργάσιμων ημερών από την επίδοση της ειδοποίησης.
Να μην έχει υποβάλει αίτηση για εξωδικαστική ρύθμιση οφειλής σύμφωνα με την παρ. 1 του άρθρου 8 του Ν.4738/2020.
Το πιστωτικό ίδρυμα να μην έχει κοινοποιήσει στον δανειολήπτη πρόσκληση για εξωδικαστική αναδιάρθρωση οφειλής σύμφωνα με την παρ. 2 του άρθρου 8 του Ν.4738/2020.
Δεν έχει υπογραφεί σύμβαση αναδιάρθρωσης οφειλών, η οποία δεν τελεί υπό την αίρεση συναίνεσης του Δημοσίου ή Φορέα Κοινωνικής Ασφάλισης, και το πιστωτικό ίδρυμα είναι καταλαμβανόμενος πιστωτής (δηλαδή δεσμεύεται από σύμβαση αναδιάρθρωσης οφειλών) ή παράγονται για το πιστωτικό ίδρυμα αποτελέσματα δυνάμει της παρ. 2 του άρθρου 5 του Ν.4738/2020.
Ο δανειολήπτης ή το πιστωτικό ίδρυμα ή άλλος πιστωτής δεν έχει υποβάλει αίτηση για επικύρωση συμφωνίας εξυγίανσης του δανειολήπτη και εφόσον επικυρωθεί ή συναφθεί σύμφωνα με το άρθρο 41 του Ν.4738/2020 ή την παρ. 5 του άρθρου 103 του Ν.3588/2007, όπως ορίζει η παρ. 1.α) του άρθρου 265 του Ν.4738/2020, και είναι δεσμευτική για το πιστωτικό ίδρυμα.
Ο δανειολήπτης ή το πιστωτικό ίδρυμα ή άλλος πιστωτής δεν έχει υποβάλει αίτηση για κήρυξη του δανειολήπτη σε πτώχευση και για το χρονικό διάστημα έως την τυχόν απόρριψή της.
Ο δανειολήπτης δεν έχει υποβάλει αίτηση για υπαγωγή σε διαδικασία του Ν.3588/2007, του Ν.3869/2010, του Ν.4605/2019 ή του Ν.4469/2017, η οποία εκκρεμεί, ή εκκρεμεί η έκδοση δικαστικής απόφασης ή η ίδια η διαδικασία, ή όταν ο δανειολήπτης έχει υπαχθεί στη διαδικασία του άρθρου 68 του Ν.4307/2014, η οποία εκκρεμεί.
δεν συντρέχει η περίπτωση ε) της παρ. 3 του άρθρου 7 του Ν.4738/2020 ε) εα) οιοδήποτε φυσικό πρόσωπο, καθώς και κάθε πρόσωπο εντεταλμένο στη διαχείριση νομικού προσώπου από τον νόμο ή από ιδιωτική βούληση ή με δικαστική απόφαση, και ιδίως αυτό που φέρει την ιδιότητα του προέδρου ή του διευθύνοντος συμβούλου ή του διαχειριστή ή του εταίρου, έχει καταδικαστεί με αμετάκλητη απόφαση για ένα από τα ακόλουθα αδικήματα: i) φοροδιαφυγή, ii) νομιμοποίηση εσόδων από παράνομες δραστηριότητες, υπεξαίρεση, εκβίαση, πλαστογραφία, δωροδοκία, δωροληψία, λαθρεμπορία, καταδολίευση δανειστών, χρεοκοπία, ή απάτη, σε βαθμό κακουργήματος. Στην περίπτωση της απάτης, αν ο παθών είναι το Δημόσιο ή Φορέας Κοινωνικής Ασφάλισης, αρκεί η καταδίκη σε βαθμό πλημμελήματος, εβ) ειδικά επί νομικών προσώπων, η ποινική καταδίκη των προσώπων της υποπερ. εα΄ πρέπει να αφορά αξιόποινη πράξη που τελέστηκε στο πλαίσιο της δραστηριότητας του νομικού προσώπου που αιτείται την ένταξή του στη διαδικασία εξωδικαστικής ρύθμισης οφειλών.
Όταν δεν υπάρχουν απαιτήσεις έναντι δανειολήπτη, κατά του οποίου τρίτοι πιστωτές έχουν κινήσει δικαστικές ενέργειες για την εξασφάλιση προς αυτούς χρεών.
Όταν ο δανειολήπτης είναι νομικό πρόσωπο που δεν έχει τεθεί σε εκκαθάριση.
Η διαδικασία αφορά στην υποβολή αίτησης για ρύθμιση οφειλών, βάσει της Διαδικασίας Επίλυσης Καθυστερήσεων (ΔΕΚ) του Κώδικα Δεοντολογίας Δανειοληπτών και απευθύνεται σε δανειολήπτες ή εγγυητές οφειλών.
Βεβαίωση ρύθμισης οφειλόμενων φόρων (εφόσον υφίσταται)
Τελευταίο εκκαθαριστικό σημείωμα μισθοδοσίας.
Μηχανογραφημένο αντίγραφο αίτησης συνταξιοδότησης (ΙΚΑ)
Συγκατάθεση για την Επεξεργασία Προσωπικών Δεδομένων
Ενημέρωση Προστασίας Δεδομένων Οικονομικής Συμπεριφοράς
Υπεύθυνη Δήλωση Ν. 1599/1986 για την αλήθεια και ορθότητα των υποβαλλόμενων προς αξιολόγηση οικονομικών και λοιπών στοιχείων, νομίμως υπογεγραμμένη
Αποδεικτικό από το TAXIS περί μη υποβολής Ε9
Αποδεικτικά δαπανών (έκτακτα ή επαναλαμβανόμενα)
Πιστοποιητικό, από το αρμόδιο Πρωτοδικείο, περί υπαγωγής ή μη, στις διατάξεις του Πτωχευτικού Κώδικα του Ν. 3588/2007
Δημοσιευμένες Οικονομικές Καταστάσεις των (3) τριών τελευταίων ετών με το πιστοποιητικό ελέγχου ορκωτού ελεγκτή και το προβλεπόμενο Προσάρτημα ή την ετήσια Οικονομική Έκθεση
Πρόσφατο ισοζύγιο γενικού καθολικού δευτεροβάθμιων λογαριασμών και αντίστοιχο προηγούμενου έτους
Πρόσφατη ανάλυση οφειλών (ανά κατηγορία πιστοδοτήσεως) και εγγυητικών επιστολών, ανά τράπεζα εσωτερικού ή/και εξωτερικού, καθώς και οφειλών σε εταιρίες leasing και factoring
Φωτοαντίγραφα βεβαιώσεων έναρξης επιτηδεύματος (για νεοσύστατες επιχειρήσεις) και τυχόν μεταβολών, από την αρμόδια Δ.Ο.Υ.
Ε3 τελευταίου έτους συγγενικής επιχείρησης
Βεβαίωση Δηλωθείσας Περιουσιακής Κατάστασης (Ε9 τελευταίου έτους) εγγυητή
Βεβαίωση Δηλωθείσας Περιουσιακής Κατάστασης (Ε9 τελευταίου έτους) φορέα
Εκκαθαριστικό σημείωμα τελευταίας χρήσης φορέα
Φωτοαντίγραφο αστυνομικής ταυτότητας του φορέα της επιχείρησης
Επιχειρηματικό σχέδιο ή σχέδιο αναδιάρθρωσης της επιχείρησης
Ίδια Συμμετοχή των βασικών μετόχων / εταίρων στο χρηματοδοτικό πλάνο
Παράγοντες κίνδυνοι επιχειρηματικού σχεδίου και οι επιπτώσεις στη δυνατότητα αποπληρωμής / πιθανά μέτρα αποφυγής αυτών των κινδύνων και των επιπτώσεών τους.
Ε1 τελευταίου έτους συγγενικής επιχείρησης
Βεβαίωση Δηλωθείσας Περιουσιακής Κατάστασης (Ε9 τελευταίου έτους) συγγενικής επιχείρησης
Ισολογισμός έτους εντός τελευταίας τριετίας
Προσάρτημα ισολογισμού έτους εντός τελευταίας τριετίας
Οριστικό ισοζύγιο δευτεροβάθμιων λογ/σμών τελευταίας κλεισμένης χρήσης, υπογεγραμμένο από λογιστή
Ισοζύγιο δευτεροβάθμιων λογ/σμών τελευταίου μήνα και αντίστοιχο προηγούμενου έτους, υπογεγραμμένα από λογιστή
Ενιαίο Πιστοποιητικό Δικαστικής Φερεγγυότητας
Βεβαίωση τυχόν ρύθμισης οφειλών σε Ι.Κ.Α. και Δ.Ο.Υ. (αν η ενημερότητα δόθηκε λόγω ρύθμισης)
Αποδεικτικό του Γ.Ε.ΜΗ. κλειστής επιχείρησης που δεν είναι σε εκκαθάρισης
Περιοδική δήλωση ΦΠΑ (πιο πρόσφατο Έντυπο Φ2)
Υποχρεωτική επισύναψη από χρήστη κατά την υποβολή της αίτησης όταν ο αιτών είναι Φυσικό Πρόσωπο ή Ελεύθερος Επαγγελματίας/ατομική επιχείρηση.
Για ελεύθερους επαγγελματίες/ατομικές επιχειρήσεις/ Νομικά πρόσωπα, αν η ενημερότητα δόθηκε λόγω ρύθμισης.
Ο Κώδικας Δεοντολογίας ισχύει για όλους τους ενεχόμενους, πρωτοφειλέτες, συνοφειλέτες και εγγυητές, που έχουν Δανειακές Συμβάσεις για τα ακόλουθα προϊόντα: * • Καταναλωτικά δάνεια *• Στεγαστικά δάνεια *• Πιστωτικές κάρτες *• Δάνεια ατομικών επιχειρήσεων και ελεύθερων επαγγελματιών *• Δάνεια πολύ μικρών επιχειρήσεων, με μέσο όρο κύκλου εργασιών κατά τα τελευταία 3 φορολογικά έτη που δεν υπερβαίνει το ποσό του 1.000.000€. Επίσης αφορά απαιτήσεις έναντι δανειολήπτη που υπερβαίνουν: • Το ποσό των 1.000€, στην περίπτωση απαιτήσεων έναντι δανειοληπτών φυσικών προσώπων. • Το ποσό των 5.000€, σε περιπτώσεις δανειοληπτών νομικών προσώπων – πολύ μικρών επιχειρήσεων. Το ποσό αυτό υπολογίζεται ως το άθροισμα των οφειλών του δανειολήπτη προς το πιστωτικό ίδρυμα.
Διαπίστωση έναρξης της λειτουργίας της ηλεκτρονικής πλατφόρμας που υποστηρίζει τον μηχανισμό του Κώδικα Δεοντολογίας του ν. 4224/2013 (Α’ 288).
Καθορισμός των τεχνικών λεπτομερειών που αποτελούν τις λειτουργικές προδιαγραφές της ηλεκτρονικής πλατφόρμας που υποστηρίζει τον μηχανισμό του Κώδικα Δεοντολογίας του ν. 4224/2013 «Κυβερνητικό Συμβούλιο Διαχείρισης Ιδιωτικού Χρέους, Ελληνικό Επενδυτικό Ταμείο, Αξιοποίηση Ιδιωτικής Περιουσίας του Δημοσίου και άλλες κατεπείγουσες διατάξεις» (Α’ 288).
Ψηφιακή πλατφόρμα Κώδικα Δεοντολογίας Τραπεζών της παρ. 2 του άρθρου 1 του ν. 4224/2013.
Αναθεώρηση του Κώδικα Δεοντολογίας του ν. 4224/2013.
Όροι και προϋποθέσεις διατήρησης της ισχύος της εγγύησης του Ελληνικού Δημοσίου σε περιπτώσεις ρυθμίσεων δανείων.
Αναθεώρηση του κώδικα Δεοντολογίας του Ν. 4224/2013.
Τροποποίηση του ν.4224/2013, θέματα Ταμείου Παρακαταθηκών και Δανείων.
Σύσταση Κυβερνητικού Συμβουλίου Διαχείρισης Ιδιωτικού Χρέους.
Ένας οφειλέτης που έχει κατηγοριοποιηθεί ως μη συνεργάσιμος, έχει τη δυνατότητα να προσφύγει στη Δ.Ε.Ε. για να υποβάλει ένσταση επί της διαδικασίας που οδήγησε στον χαρακτηρισμό του ως μη συνεργάσιμο. Η προσφυγή μπορεί να γίνεται μία φορά κάθε φορά εφαρμογής της Διαδικασίας Επίλυσης Καθυστερήσεων (Δ.Ε.Κ.) και υποβάλλεται απευθείας στο Χρηματοπιστωτικό ίδρυμα εξωσυστημικά. Η εξέταση και το αποτέλεσμα της ένστασης πραγματοποιείται αποκλειστικά από το Χρηματοπιστωτικό ίδρυμα. Εφόσον ο αιτών προβεί σε ένσταση η οποία γίνει δεκτή, το Ίδρυμα θα μπορεί μέσα από το περιβάλλον της Πλατφόρμας, να επαναφέρει την αίτηση στο στάδιο που θα επιλέξει.
Για την εκκίνηση της αίτησης μηχανισμού Κώδικα Δεοντολογίας, ο αιτών εισέρχεται στην Πλατφόρμα μέσω σχετικού συνδέσμου και ανακατευθύνεται σε κατάλληλα διαμορφωμένη σελίδα, όπου καλείται να καταχωρήσει τα διαπιστευτήρια (Όνομα χρήστη, Κωδικός) που χρησιμοποιεί για την είσοδό του στο TAXISnet.
Ο αιτών επιλέγει το πλήκτρο «Δημιουργία νέας αίτησης», πραγματοποιεί άρση τραπεζικού & φορολογικού απορρήτου, επιλέγει Χρηματοπιστωτικό Ίδρυμα και Χαρτοφυλάκιο προς τα οποία θα απευθύνεται η αίτηση (σε περίπτωση δημιουργίας αίτησης χωρίς ειδοποίηση από το Χρηματοπιστωτικό Ίδρυμα), επιλέγει τιμή για τις δηλώσεις Αναστολής, καταχωρεί το τηλέφωνο επικοινωνίας και την Ηλεκτρονική του Διεύθυνση και την ταυτοποιεί μέσω μηχανισμού επιβεβαίωσης. Παράλληλα στο παρασκήνιο γίνεται διασύνδεση με τα συστήματα της ΑΑΔΕ και αντλούνται οικονομικά, περιουσιακά και στοιχεία μητρώου και συνδέονται με την αίτηση. Σε περίπτωση δημιουργίας αίτησης μετά από ειδοποίηση από το Χρηματοπιστωτικό Ίδρυμα, η αίτηση θα πρέπει να έχει υποβληθεί οριστικά εντός 15 εργάσιμων ημερών από την επίδοση της ειδοποίησης.
Το Χρηματοπιστωτικό Ίδρυμα αποφαίνεται για την εκκίνηση της διαδικασίας, αν θα εφαρμόσει τη Δ.Ε.Κ. στον συγκεκριμένο αιτούντα ή αν θα ολοκληρώσει την αίτηση χωρίς να χρειαστεί η αποστολή των οφειλών του, των καταθέσεων του και των μετοχών/τίτλων του από τα υπόλοιπα Ιδρύματα.
Το Χρηματοπιστωτικό Ίδρυμα καταχωρεί τον αιτούντα ως μη επιλέξιμο ή μη συνεργάσιμο, οπότε η αίτηση μεταφέρεται αυτόματα στο στάδιο «Ολοκλήρωση αίτησης» και η διαδικασία σταματάει.
Με την ολοκλήρωση της άντλησης των δεδομένων, συμπληρώνονται στοιχεία από τον αιτούντα που δεν υπάρχουν ήδη ηλεκτρονικά καταχωρημένα.
Όλα τα Χρηματοπιστωτικά Ιδρύματα που διαθέτουν απαιτήσεις έναντι του αιτούντα, καταθέσεις του ή/και μετοχές/τίτλους του, τα αποστέλλουν στην Πλατφόρμα εντός 3 εργάσιμων ημερών. Κατά τη διάρκεια αυτού του σταδίου, ο αιτών μπορεί να επεξεργάζεται την αίτησή του, αλλά δεν μπορεί να την υποβάλει.
Το Χρηματοπιστωτικό ίδρυμα καταχωρεί τον αιτούντα ως μη επιλέξιμο ή μη συνεργάσιμο, οπότε η αίτηση μεταφέρεται αυτόματα στο στάδιο «Ολοκλήρωση αίτησης» και η διαδικασία σταματάει.
Ο αιτών ενημερώνεται μέσω μηνύματος ηλεκτρονικής αλληλογραφίας στην ηλεκτρονική διεύθυνση που έχει δηλώσει στην πλατφόρμα για την αλλαγή του σταδίου. Από τα δεδομένα που έχουν αυτοματοποιημένα καταχωρηθεί υπάρχουν πεδία που παραμένουν κενά και θα πρέπει να συμπληρωθούν από τον αιτούντα.
Ο αιτών επισυνάπτει όλα τα απαραίτητα έγγραφα που πιστοποιούν την εγκυρότητα των στοιχείων που έχει καταχωρήσει στην αίτησή του και όποια άλλα έγγραφα, στοιχεία ή έντυπη πληροφορία απαιτούν τα Χρηματοπιστωτικά Ιδρύματα κατά την εξέταση του αιτήματος. Δύναται να υποβάλει οριστικά την αίτηση όταν έχει συμπληρώσει όλα τα απαραίτητα στοιχεία.
Η αίτηση ελέγχεται και επεξεργάζεται από το εκάστοτε Χρηματοπιστωτικό Ίδρυμα.
Το Χρηματοπιστωτικό Ίδρυμα μπορεί να καταχωρήσει τον αιτούντα ως μη επιλέξιμο ή μη συνεργάσιμο, οπότε σε αυτήν την περίπτωση η αίτηση θα μεταφερθεί αυτόματα στο στάδιο «Ολοκλήρωση αίτησης» και η διαδικασία σταματάει.
Το Χρηματοπιστωτικό Ίδρυμα καταχωρεί την Πρόταση αναρτώντας, μεταξύ άλλων, το «Τυποποιημένο Έγγραφο Πρότασης Λύσεων Ρύθμισης ή Οριστικής Διευθέτησης» και μεταφέρει την αίτηση στο επόμενο στάδιο «Αξιολόγησης αρχικής πρότασης από Αιτούντα», για να απαντήσει ο αιτών, αντίστοιχα.
Ο αιτών ενημερώνεται μέσω μηνύματος ηλεκτρονικής αλληλογραφίας στην ηλεκτρονική διεύθυνση που έχει δηλώσει στην πλατφόρμα για την αλλαγή του σταδίου. Ο αιτών, αφού έχει αξιολογήσει την Πρόταση που του προτείνεται, επιλέγει αν θα την αποδεχτεί ή θα την απορρίψει ή θα προτείνει εναλλακτική αντιπρόταση.
1) Αν ο αιτών επιθυμεί να αποδεχτεί κάποια από τις εναλλακτικές λύσεις που υποβλήθηκαν στο πλαίσιο της Αρχικής Πρότασης του Χρηματοπιστωτικού Ιδρύματος, μεταβαίνει στην Καρτέλα «Ρύθμιση Οφειλών», επιλέγει από το σχετικό πεδίο «Αποδοχή Πρότασης» και πατάει Υποβολή. Σε αυτήν την περίπτωση η αίτηση ολοκληρώνεται και η επικοινωνία συνεχίζεται εξωσυστημικά. Αναμένεται από το Χρηματοπιστωτικό Ίδρυμα να αναρτήσει την υλοποιημένη ρύθμιση στο σύστημα, όταν υπογραφεί η σχετική σύμβαση. 2) Εφόσον ο αιτών δεν καλύπτεται από την πρόταση του Χρηματοπιστωτικού Ιδρύματος και δεν επιθυμεί να προβεί στην καταχώρηση δικής του αντιπρότασης, επιλέγει «Απόρριψη Πρότασης» και η αίτηση ολοκληρώνεται.
Αν ο αιτών δεν είναι ικανοποιημένος από την πρόταση του Χρηματοπιστωτικού Ιδρύματος αλλά δεν επιθυμεί να τερματιστεί η διαδικασία ρύθμισης των οφειλών του, έχει τη δυνατότητα να υποβάλει «Αντιπρόταση» εντός 15 εργάσιμων ημερών.
Το Χρηματοπιστωτικό Ίδρυμα οφείλει να αξιολογήσει την αντιπρόταση εντός ενός μηνός από την παραλαβή της και στη συνέχεια: (α) είτε να συναινέσει με την αντιπρόταση του αιτούντα, (β) είτε να απαντήσει ότι την απορρίπτει και παραμένει ενεργή η αρχική του πρόταση, με τη βασική σχετική τεκμηρίωση, (γ) είτε να υποβάλει νέα πρόταση, η οποία είναι και η τελική.
Ο αιτών ενημερώνεται μέσω μηνύματος ηλεκτρονικής αλληλογραφίας στην ηλεκτρονική διεύθυνση που έχει δηλώσει στην πλατφόρμα για την αλλαγή του σταδίου. Όταν έχει προηγηθεί η διαδικασία υποβολής αντιπρότασης από τον αιτούντα προς το Χρηματοπιστωτικό Ίδρυμα και εκείνο δε συναινέσει με αυτήν, τότε ο αιτών, εντός 15 εργάσιμων ημερών, πρέπει να επιλέξει μεταξύ αποδοχής ή απόρριψης της τελικής πρότασης του Χρηματοπιστωτικού Ιδρύματος.
1) Στην περίπτωση που ο χρήστης επιλέξει την τιμή «Απόρριψη πρότασης», τότε μόλις ο αιτών υποβάλλει την αίτηση η διαδικασία λήγει και η αίτηση ολοκληρώνεται. 2) Μπορεί επίσης το Χρηματοπιστωτικό Ίδρυμα να καταχωρήσει τον αιτούντα ως μη επιλέξιμο ή μη συνεργάσιμο, οπότε και σε αυτήν την περίπτωση η αίτηση θα μεταφερθεί αυτόματα στο στάδιο «Ολοκλήρωση αίτησης».
Στην περίπτωση που ο χρήστης επιλέξει την τιμή «Αποδοχή πρότασης» και υπάρχουν πολυάριθμες εναλλακτικές, εμφανίζεται ένα νέο πεδίο που ονομάζεται «Εναλλακτική λύση», με το οποίο ο αιτών επιλέγει την κατάλληλη εναλλακτική λύση. Εάν υπάρχει μία πρόταση, τότε δεν εμφανίζεται το νέο πεδίο. Με την υποβολή της αίτησης η διαδικασία λήγει και η αίτηση ολοκληρώνεται.
Οδηγός Χρήσης -Κώδικας Δεοντολογίας-Αιτών / σελ. 3-4
Οδηγός Χρήσης -Κώδικας Δεοντολογίας-Αιτών / σελ. 4-12
Οδηγός Χρήσης -Κώδικας Δεοντολογίας-Αιτών / σελ. 33, ενότητα 2.1.8.2
Η ορθή και πλήρης συμπλήρωση των στοιχείων της αίτησης (με πλήρη καταγραφή όλων των οικονομικών και άλλων στοιχείων, δηλαδή όλων των εσόδων / εισοδημάτων από όλες τις πηγές ακόμα και μελλοντικών εσόδων καθώς και όλων των εξόδων που απαιτούνται για τη διαβίωση όλων όσων διαμένουν στο ίδιο σπίτι), καθώς και η επισύναψη όλων των απαιτούμενων δικαιολογητικών, αποτελεί υποχρέωση και είναι προς όφελος του δανειολήπτη. Αποτελεί ένα ιδιαιτέρως κρίσιμο σημείο διότι οποιοδήποτε ποσό χρημάτων περισσεύει (αφού καλυφθούν όλα τα έξοδα της οικογένειας), σημαίνει ότι θα πρέπει να δοθεί στο χρηματοπιστωτικό ίδρυμα για την αποπληρωμή των δανείων. Στην περίπτωση εταιρείας ή επιχειρηματικής δραστηριότητας, τότε θα πρέπει να κατατεθούν και όλα τα οικονομικά της στοιχεία όπως και ένα επιχειρηματικό σχέδιο (business plan) για την τεκμηρίωση των εσόδων – εξόδων και την οικονομική πορεία της επιχείρησης. Οδηγός Χρήσης -Κώδικας Δεοντολογίας-Αιτών / σελ. 12-33.
Οδηγός Χρήσης -Κώδικας Δεοντολογίας-Αιτών / σελ. 33-34, ενότητα 3.1
Οδηγός Χρήσης -Κώδικας Δεοντολογίας-Αιτών / σελ. 33-39
Η Πλατφόρμα πραγματοποιεί έλεγχο της αίτησης. Σε περίπτωση λάθους ή έλλειψης υποχρεωτικών στοιχείων η Πλατφόρμα ενημερώνει τον χρήστη για τα πεδία που είναι κενά ή που περιέχουν σφάλμα. Στην ΚΥΑ 145947/2023 (ΦΕΚ Β 5909/10-10-23) άρθρο 5, ενότητα 9, αναφέρονται τα έγγραφα που δύναται να επισυνάψει ο αιτών. Οδηγός Χρήσης -Κώδικας Δεοντολογίας-Αιτών / σελ. 39-40
Σε αυτό το στάδιο το Χρηματοπιστωτικό Ίδρυμα μπορεί να υποβάλει αίτημα αναθεώρησης (διόρθωσης/συμπλήρωσης στοιχείων/επισύναψης εγγράφων) προς τον αιτούντα ή και να δεχθεί αίτημα αναθεώρησης (διόρθωσης/συμπλήρωσης) από τον αιτούντα μέσω της σχετικής καρτέλας της πλατφόρμας
Οδηγός Χρήσης -Κώδικας Δεοντολογίας-Αιτών / σελ. 40, ενότητα 5.1 ΚΥΑ 145947/2023 (ΦΕΚ Β 5909/10-10-23) άρθρο 2, Βήμα 3
Οδηγός Χρήσης -Κώδικας Δεοντολογίας-Αιτών / σελ. 40-42, ενότητα 6.1 ΚΥΑ 145947/2023 (ΦΕΚ Β 5909/10-10-23) άρθρο 2, Βήμα 4
Επιλέγοντας να το κάνει από σχετικό κουμπί, εμφανίζεται ένα πεδίο στο οποίο μπορεί να γράψει ό,τι επιθυμεί (π.χ. τύπους λύσεων που θα του ήταν ευνοϊκότεροι ή αναλυτικότερη περιγραφή των οικονομικών του δυσχερειών) και επισυνάπτει προαιρετικά ένα σχετικό έγγραφο. Οδηγός Χρήσης -Κώδικας Δεοντολογίας-Αιτών / σελ. 40-42, ενότητα 6.1 ΚΥΑ 145947/2023 (ΦΕΚ Β 5909/10-10-23) άρθρο 2, Βήμα 4
Σε κάθε περίπτωση, το Χρηματοπιστωτικό Ίδρυμα θα πρέπει να υποβάλει τελική πρόταση στην οποία να επισημαίνει (σε σχετικό πεδίο), αν αυτή περιλαμβάνει αποδοχή της αντιπρότασης του αιτούντα, διατήρηση της αρχικής πρότασης ή νέα πρόταση σε απάντηση της αντιπρότασης του αιτούντα. Οδηγός Χρήσης -Κώδικας Δεοντολογίας-Αιτών / σελ. 42, ενότητα 7.1 ΚΥΑ 145947/2023 (ΦΕΚ Β 5909/10-10-23) άρθρο 2, Βήμα 5
Οδηγός Χρήσης -Κώδικας Δεοντολογίας-Αιτών / σελ. 42-43, ενότητα 8.1 ΚΥΑ 145947/2023 (ΦΕΚ Β 5909/10-10-23) άρθρο 2, Βήμα 6.
Στο στάδιο «Ολοκλήρωση αίτησης» ο αιτών μπορεί να δει την Υλοποιημένη Ρύθμιση (εφόσον έχει προηγηθεί αποδοχή πρότασης από τον αιτούντα), όταν είναι διαθέσιμη. Επίσης, για την υλοποιημένη ρύθμιση υπάρχει και σχετικό αρχείο, το «Τυποποιημένο Έγγραφο Πρότασης Λύσεων Ρύθμισης ή Οριστικής Διευθέτησης». Ο αιτών έχει τη δυνατότητα λήψης αυτού του αρχείου. Οδηγός Χρήσης -Κώδικας Δεοντολογίας-Αιτών / σελ. 42-44, ενότητα 8.1 - 9.1
Είσοδος στην ηλεκτρονική πλατφόρμα του Κώδικα Δεοντολογίας
Ανασκόπηση Αίτησης από Χρηματοπιστωτικό Ίδρυμα
Ανασκόπηση Αίτησης από Χρηματοπιστωτικό Ίδρυμα / Απόρριψη
Ανασκόπηση Αίτησης από Χρηματοπιστωτικό Ίδρυμα / Συμπλήρωση στοιχείων
Συλλογή δεδομένων από Χρηματοπιστωτικό Ίδρυμα
Συλλογή δεδομένων από Χρηματοπιστωτικό Ίδρυμα / Απόρριψη
Συλλογή δεδομένων από Χρηματοπιστωτικό Ίδρυμα / Συμπλήρωση αίτησης
Οριστική υποβολή αίτησης / Επισύναψη εγγράφων
Επεξεργασία Αίτησης από Χρηματοπιστωτικό Ίδρυμα
Επεξεργασία Αίτησης από Χρηματοπιστωτικό Ίδρυμα / Απόρριψη
Επεξεργασία Αίτησης από Χρηματοπιστωτικό Ίδρυμα / Υποβολή αρχικής πρότασης από Χρηματοπιστωτικό Ίδρυμα
Αξιολόγηση αρχικής πρότασης από αιτούντα
Αξιολόγηση αρχικής πρότασης από αιτούντα / Αποδοχή-Απόρριψη
Αξιολόγηση αρχικής πρότασης από αιτούντα / Αντιπρόταση αιτούντα
Επεξεργασία Αντιπρότασης Αιτούντα από Χρηματοπιστωτικό Ίδρυμα
Αξιολόγηση τελικής πρότασης από αιτούντα
Αξιολόγηση τελικής πρότασης από αιτούντα / Απόρριψη
Αξιολόγηση τελικής πρότασης από αιτούντα / Αποδοχή πρότασης / Ολοκλήρωση αίτησης
Γενική Γραμματεία Χρηματοπιστωτικού Τομέα & Διαχείρισης Ιδιωτικού Χρέους